nb en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da da da da da da da da zh da zh da zh da zh da zh da zh da zh da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
6 alternativer til lerkrukken | ISABELLAS
Lyngbo: Foto: Pernille Kaalund, Anita Lindberg og Tina Brok Hansen.
Vil du styre udenom den klassiske lerkrukke og i stedet fylde altanen med kurve og kasser plantet til med sæsonens smukkeste blomster? Så se med her, hvor vi har fundet seks alternativer, du kan plante i.
Se også: Hjemmelavet hyldeblomst - 4 nemme varianter
Det er skønt at have adgang til en blomstrende og duftende altan, men for mange er et grønt liv på få kvadratmeter ofte lig med et hav af orange lerpotter, hvorfra blomster og krydderurter kan spire og gro.
Heldigvis findes der masser af alternativer til den klassiske krukke, hvis du kan lide at eksperimentere med indretningen af din altan. Det er næsten kun fantasien, der sætter grænserne, når det kommer til ting, du kan plante i. Kurve tilfører et roligt og næsten eksotisk look til altanen, mens kasser i zink leder tankerne hen mod fransk landidyl. Få masser af inspiration i galleriet!
Læs her, hvordan du får succes med at plante i krukker og kasser!
I galleriet får du inspiration til kurve og kasser, du kan plante i:
Som modspil til de velkendte lerpotter kan du placere en af dine planter i en kurv af flettet søgræs. Du kan enten fore kurven med plastik og plante direkte i den, eller du kan komme planten med urtepotte ned i kurven - sidstnævnte giver planten de bedste betingelser, men vokser din plante hastigt, bør du plante den ud i noget større, så der er plads til rødderne.
I stedet for at investere i altankasser fr a byggemarkedet eller planteskolen kan du bygge din egen af træ eller finde en gammel kasse i en genbrugsforretning, på et loppemarked eller lignende. Det skaber en hyggelig og personlig stemning, og du får plads til flere forskellige potter og planter uden at tage for meget af rummet op.
En gammel kasse i industrielt design giver kant til de romantiske blomster. Flere steder kan du finde dem malet, så dine krydderurter eller farvefine blomster får modspil  af petroleumsgrøn eller lyseblå.
Placér en gammel træstige op ad væggen eller hegnet på din altan, og hæng forskellige kurve på, som du kan plante til med dine yndlingsblomster. Har kurven ingen hank, kan du nemt lave dine egne af ståltråd, som du binder rundt om. En aflagt cykelkurv kan også sagtes anvendes til formålet!
En gammel spand kan nemt forvandles til et blomstrende espalier. Plant klatreroser eller klematis, og lad dem kravle op ad espalieret, som du også placerer i spanden.
Har du en gammel, dekorativ mælkekasse, ølkasse eller lignende stående, så plant den til med dine yndlingsblomster!
Gamle zinkkasser kan findes i de fleste genbrugsforretninger og foruden at være anvendelige til opbevaring i dit uderum, så er de også noget så fine, når sommerblomster, bærbuske og krydderurter står i fuld flor fra dem.
Se også: Skab countrystemning i uderummet
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik